ᱵᱚᱨᱫᱷᱚᱢᱟᱱ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱚᱨᱫᱷᱚᱢᱟᱱ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: BWN) ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾  ᱠᱷᱚᱱ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱨᱮ ᱤ.ᱮᱢ.ᱭᱩ. ᱥᱮᱵᱟ ᱫᱚ ᱵᱚᱨᱫᱷᱚᱢᱟᱱ ᱨᱮ ᱢᱩᱪᱟᱹᱫᱚᱜᱼᱟ ᱾ ᱡᱚᱛᱚ ᱫᱤᱱ, ᱓᱐᱐ ᱠᱷᱚᱱ ᱵᱟᱹᱲᱛᱤ ᱮᱠᱥᱯᱨᱮᱥ/ᱢᱮᱞ/ᱮᱥ ᱮᱯᱷ ᱴᱨᱮᱱ ᱱᱚᱸᱰᱮᱭ ᱛᱤᱸᱜᱩᱭᱟ, ᱡᱟᱦᱟᱸ ᱫᱚ ᱱᱚᱣᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱟᱨ ᱢᱩᱬᱩᱛ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱥᱚᱦᱚᱨ ᱵᱚᱨᱫᱷᱚᱢᱟᱱ ᱨᱮ ᱠᱟᱹᱢᱤᱭᱟ ᱾

ᱱᱟᱜᱟᱢ
ᱵᱚᱨᱫᱷᱢᱟᱱ ᱡᱚᱸᱠᱥᱚᱱ ᱫᱚ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬᱩᱛ ᱥᱴᱮᱥᱚᱱ ᱠᱟᱱᱟ ᱾ , ,  ᱠᱷᱚᱱ ᱯᱚᱱᱰᱤᱛ ᱫᱤᱱ ᱫᱟᱭᱟᱞ ᱩᱯᱚᱫᱷᱭᱟᱭ, ᱜᱟᱭᱟ ᱮᱢᱟᱱ ᱞᱟᱹᱜᱤᱫ ᱴᱨᱮᱱ ᱱᱚᱶᱟ ᱥᱴᱮᱥᱚᱱ ᱞᱮᱠᱟᱛᱮ ᱪᱟᱞᱟᱜᱼᱟ ᱾ ᱱᱚᱶᱟ ᱨᱮᱞᱣᱮ ᱥᱴᱮᱥᱚᱱ ᱨᱮ ᱘ ᱜᱚᱴᱟᱝ ᱯᱞᱮᱴᱯᱷᱟᱨᱢ ᱢᱮᱱᱟᱜᱼᱟ ᱾

ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱑᱕ ᱚᱜᱚᱥᱴ ᱑᱘᱕᱕ ᱨᱮ  ᱠᱷᱚᱱ ᱵᱚᱨᱫᱷᱚᱢᱟᱱ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱾ 

᱑᱘᱕᱕ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱶᱟ ᱴᱨᱮᱠ ᱫᱚ ᱨᱟᱹᱱᱤᱜᱚᱸᱡᱽ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾

ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱫᱚ ᱦᱟᱣᱲᱟ ᱠᱷᱚᱱ ᱵᱚᱨᱫᱷᱚᱢᱟᱱ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱞᱤᱸᱠ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱠᱷᱚᱱ ᱵᱟᱹᱲᱛᱤ ᱞᱟᱹᱜᱤᱫ ᱛᱮ ᱑᱙᱑᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱵᱚᱨᱫᱷᱚᱢᱟᱱ-ᱠᱟᱴᱣᱟ ᱞᱟᱭᱤᱱ ᱫᱚ ᱒᱐᱑᱔ ᱥᱠᱞ ᱨᱮ ᱮᱱ.ᱡᱤ. ᱠᱷᱚᱱ ᱵᱤ.ᱡᱤ. () ᱨᱮ ᱩᱛᱷᱱᱟᱹᱣ ᱞᱮᱱᱟ ᱟᱨ ᱒᱐᱑᱘ ᱥᱟᱞ ᱨᱮ ᱠᱟᱴᱣᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾

ᱵᱚᱨᱫᱷᱚᱢᱟᱱ ᱟᱨ.ᱟᱨ.ᱟᱭᱤ.
ᱱᱚᱣᱟ ᱨᱮ ᱥᱤᱢᱮᱱᱥ ᱤᱱᱴᱟᱨᱞᱚᱠᱤᱝ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱒᱐᱑᱔ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾ ᱱᱟᱣᱟ ᱰᱟᱦᱟᱨ ᱨᱤᱞᱮ ᱤᱱᱴᱟᱨᱞᱚᱠᱤᱝ (ᱟᱨ.ᱟᱨ.ᱟᱭᱤ) ᱛᱮ ᱴᱨᱮᱱ ᱨᱮᱱᱟᱜ ᱚᱠᱛᱚ ᱯᱟᱥᱱᱟᱣ ᱨᱮ ᱟᱹᱰᱤ ᱵᱟᱹᱲᱛᱤ ᱦᱩᱭ ᱟᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱨᱮ ᱑᱙᱕᱘ ᱥᱟᱞ ᱨᱮ ᱒᱕ ᱠᱮ.ᱵᱷᱤ. ᱮᱥᱤ ᱚᱵᱷᱟᱨ ᱦᱮᱰ ᱥᱤᱥᱴᱮᱢ ᱛᱮ ᱯᱩᱨᱟᱹᱣ ᱞᱮᱱᱟ ᱾ ᱱᱚᱣᱟ ᱯᱩᱭᱞᱩ ᱑᱙᱕᱓ ᱥᱟᱞ ᱨᱮ ᱓ ᱠᱮ.ᱵᱷᱤ. ᱰᱤ.ᱥᱤ. ᱚᱵᱷᱟᱨ ᱦᱮᱰ ᱥᱤᱥᱴᱮᱢ (ᱦᱟᱣᱲᱟ-ᱵᱟᱱᱰᱮᱞ ᱥᱮᱠᱴᱚᱨ ᱨᱮ) ᱛᱮ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱛᱮᱭᱟᱨ ᱮᱦᱚᱵ ᱞᱮᱱᱟ ᱾

ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱫᱚ ᱑᱙᱖᱔-᱑᱙᱖᱖ ᱥᱟᱞ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱞᱮᱱᱟ ᱾ ᱵᱚᱨᱫᱷᱚᱢᱟᱱ-ᱠᱟᱴᱣᱟ ᱞᱟᱭᱤᱱ ᱫᱚ ᱒᱐᱑᱔ ᱥᱟᱞ ᱨᱮ ( ᱫᱷᱟᱹᱨᱤᱡ) ᱟᱨ ᱒᱐᱑᱘ ᱥᱟᱞ (ᱠᱟᱴᱣᱟ ᱡᱚᱸᱠᱥᱚᱱ ᱫᱷᱟᱹᱨᱤᱡ) ᱨᱮ ᱤᱞᱮᱠᱴᱨᱤᱯᱷᱤᱞᱰ ᱟᱠᱟᱱᱟ ᱾

ᱵᱮᱵᱚᱥᱛᱟ ᱠᱚ
ᱵᱚᱨᱫᱷᱚᱢᱟᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱟᱨᱭᱟ ᱯᱟᱞᱟᱝ ᱨᱮ ᱵᱟᱝ-ᱮᱥᱤ ᱨᱤᱴᱟᱨᱤᱝ ᱚᱲᱟᱜ ᱟᱨ ᱯᱩᱱᱭᱟᱹ ᱯᱟᱞᱟᱝ ᱨᱮ ᱵᱟᱝ-ᱮᱥᱤ ᱚᱲᱟᱜ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮᱱᱟᱜ ᱯᱞᱮᱴᱯᱷᱚᱨᱢ ᱫᱚ ᱜᱩᱜᱚᱞ ᱟᱨ ᱨᱮᱞᱣᱮᱭᱟᱨ ᱦᱚᱛᱮ ᱛᱮ ᱮᱢᱚᱜ ᱟᱠᱟᱱ ᱦᱟᱭ ᱥᱯᱤᱰ ᱣᱟᱭ-ᱯᱷᱟᱭ ᱥᱩᱵᱤᱫᱷᱟ ᱛᱮ ᱥᱟᱡᱟᱣ ᱟᱠᱟᱱᱟ ᱾ ᱡᱚᱛᱚ ᱯᱞᱮᱴᱯᱷᱚᱨᱢ ᱨᱮ ᱮᱥᱠᱮᱞᱮᱴᱚᱨ (᱑-᱘) ᱢᱮᱱᱟᱜᱼᱟ ᱟᱨ ᱯᱞᱮᱴᱯᱷᱚᱨᱢ ᱖-᱗ ᱨᱮ ᱞᱤᱯᱷᱴ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮᱱᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱚᱴᱚᱢᱮᱴᱤᱠ ᱴᱤᱠᱮᱴ ᱵᱮᱱᱰᱤᱝ ᱢᱤᱥᱤᱱ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱴᱤᱠᱮᱴ ᱠᱚ ᱠᱮᱥ, ᱠᱟᱨᱰ ᱟᱨ ᱭᱩᱴᱤᱥ ᱢᱚᱵᱟᱭᱤᱞ ᱥᱤᱥᱴᱮᱢ ᱛᱮ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ IRCTC ᱵᱮᱯᱟᱨᱤ ᱫᱚ ᱥᱴᱮᱥᱚᱱ ᱨᱮᱭᱟᱜ ᱯᱞᱮᱴᱯᱷᱚᱨᱢ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱡᱚᱢᱟᱜ ᱠᱚ ᱮᱢᱚᱜᱼᱟ ᱾ ᱯᱞᱮᱴᱯᱷᱚᱨᱢ ᱨᱮ ᱯᱷᱩᱨᱪᱟᱹ ᱟᱨ ᱨᱮᱭᱟᱲ ᱫᱟᱜ ᱧᱟᱢᱚᱜᱼᱟ ᱾

ᱵᱚᱨᱫᱷᱚᱢᱟᱱ ᱠᱳᱪᱤᱝ ᱟᱨ ᱣᱮᱜᱚᱱ ᱰᱤᱯᱳ
ᱵᱚᱨᱫᱷᱚᱢᱟᱱ ᱠᱳᱪᱤᱝ ᱟᱨ ᱣᱮᱜᱚᱱ ᱰᱤᱯᱳ ᱫᱚ ᱢᱤᱫ ᱰᱮᱢᱩ ᱨᱮᱠ ᱥᱟᱶᱛᱮ ᱯᱟᱥᱮᱱᱡᱚᱨ ᱴᱨᱮᱱ ᱤ.ᱮᱢ.ᱭᱩ. ᱟᱨ ᱮᱢ.ᱤ.ᱮᱢ.ᱭᱩ. ᱨᱮᱱᱟᱜ ᱫᱚᱦᱚ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱨᱮ ᱗᱑ ᱜᱚᱴᱟᱝ ᱠᱳᱪ ᱫᱚᱦᱚ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾

ᱜᱟᱞᱮᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱵᱚᱨᱫᱷᱚᱢᱟᱱ ᱨᱮ ᱴᱨᱮᱱ ᱠᱚ


ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ